اوروچ رئیس" سیسمیک تدقیقات گمیمیزه هوجوم ائتمه‌ین، هوجوم ائتسه‌نیز بونون جاوابی آغیر اولار دئدیک و بو گون ایلک جاوابی آلدی‌لار".
بونو عدالت و اینکیشاف پارتیسی‌نین صدری رجب طیب اردوغان پارتیسی‌نین یارانماسی‌نین 19-جو ایلدؤنومو تدبیرینده چیخیشی زامانی دئییب.
اردوغان چیخیشیندا دوغو آغ دنیزینده آرتان گرگین‌لیگه توخونا‌راق دئییب کی، گمیمیزه هوجوم ائتمه‌ین، هوجوم ائتسه‌نیز بونون جاوابی‌نین آغیر اولاجاغینی سؤیله‌دیک و بو گون ایلک جاوابی آلدی‌لار.
آذربایجان پرزیدنتی الهام علی یئو، روسیا پرزیدنتی ولادیمیر پوتین، امریکا پرزیدنتی دونالد ترامپ و دیگر دؤولت باشچی‌لاری ایله داواملی تماسدا اولدوغونو ایفاده ائدن جمهور باشقانی رجب طیب اردوغان بیلدیریب کی، تورکیه-‌نین خاریجی سیاستی‌نین تملینی دیالوق و دانیشیق‌لار تشکیل ائدیر.
اردوغان بوتون دونیادا تأثیرلی اولان یئنی نوع کروناویروس (کووید-19) اپیدمیسی‌نین و تأثیرلری‌نین آرا‌دان قالخماسی ایله ایقتیصادیاتدا یئنی بیر دؤوره گیریله جگینه ایشاره ائده‌رک اینانیرام کی، بو دؤور دیرچلیش دؤورو اولا‌جاق" دئییب
